b'\n_START_ARTICLE_\nPre\xc5\xa1evo\n_START_SECTION_\nHistoria\n_START_PARAGRAPH_\nSerbit saapuivat Pre\xc5\xa1evon alueelle 6. vuosisadalla saapuessaan Balkanille. Keskiajalla Pre\xc5\xa1evon alue oli osa Serbian Kuningaskuntaa._NEWLINE_Vuosina 1887\xe2\x80\x931913 Pre\xc5\xa1evo oli osa Osmanien valtakunnan Kosovon vijalettia. Ensimm\xc3\xa4isen Balkanin sodan j\xc3\xa4lkeen alue palasi Serbian haltuun._NEWLINE_Vuosina 1929\xe2\x80\x931941 Pre\xc5\xa1evo oli osa Vardarin banovinaa. Jugoslavian valtauksen j\xc3\xa4lkeen 20 huhtikuuta Bulgaria miehitti osan Jugoslaviasta, johon kuului Pre\xc5\xa1evo. Syyskuussa 1944 Bulgaria antoi alueen natsi-Saksalle._NEWLINE_Vuodesta 1945 vuoteen 1992 Pre\xc5\xa1evo oli osa Jugoslavian sosialistista liittotasavaltaa._NEWLINE_Vuonna 1992 alueen albaanit \xc3\xa4\xc3\xa4nestiv\xc3\xa4t alueen Pre\xc5\xa1evon, Medve\xc4\x91an ja Bujanovacin liitt\xc3\xa4misest\xc3\xa4 Kosovoon. _NEWLINE_Jugoslavian hajoamisen ja Kosovon sodan seurauksena albaanien separatistij\xc3\xa4rjest\xc3\xb6 U\xc3\x87PMB alkoi taistella Serbiaa vastaan tavoitteenaan liitt\xc3\xa4\xc3\xa4 Pre\xc5\xa1evo, Medve\xc4\x91a ja Bujanovac Kosovoon._NEWLINE_Pre\xc5\xa1evon konflikti p\xc3\xa4\xc3\xa4ttyi vuonna 2001 separatistien h\xc3\xa4vi\xc3\xb6\xc3\xb6n._NEWLINE_7 maaliskuuta 2017 Albanian presidentti vieraili Pre\xc5\xa1evossa ja Bujanovacissa, joissa albaanit muodostavat enemmist\xc3\xb6n.\n_START_SECTION_\nV\xc3\xa4est\xc3\xb6\n_START_PARAGRAPH_\nMonet Pre\xc5\xa1evon ja Bujanovacin albaaneista boikotoivat vuoden 2011 v\xc3\xa4est\xc3\xb6nlaskentaa. Vuoden 2002 v\xc3\xa4est\xc3\xb6nlaskennassa albaanit muodostivat v\xc3\xa4est\xc3\xb6st\xc3\xa4 90\xc2\xa0% ja loput olivat p\xc3\xa4\xc3\xa4asiassa serbej\xc3\xa4.'